Nipahvirus
Nipahvirus med det videnskabelige navn Nipah henipavirus, NiV, er en RNA-virus i virusslægten Henipavirus i virusfamilien Paramyxoviridae, der overføres fra dyr gennem forurenet mad eller direkte fra person til person. En nipahvirusinfektion forårsager en række sygdomme fra asymptomatisk dvs. subklinisk infektion til akut luftvejssygdom og dødelig encefalitis (hjernebetændelse).  Nipahvirus forårsager også alvorlige sygdomme hos svin og andre dyr, hvilket resulterer i betydelige økonomiske tab for landmændene.

Nipahvirus er ikke blevet konstateret i Danmark.
Men selvom nipahvirus kun har forårsaget nogle få kendte sygdomsudbrud i Asien, Australien og Afrika,
anses nipahvirus for at kunne blive årsag til den næste pandemi efter coronaviruspandemien.

Biokemi 

Nipahvirus er virus med en membrankappe (en. envelope) indeholdende et genom af negativt polariseret, enkeltstrenget RNA med omkring 18 kilobaser, der koder for ni proteiner.

Sygdomsudbrud 

Under det første kendte udbrud, der fandt sted i Malaysia og Singapore, skyldtes de fleste tilfælde direkte kontakt med syge svin eller med kød fra syge dyr, jvf. zoonose.

Ved efterfølgende udbrud i Bangladesh og Indien skyldtes de fleste tilfælde forurening af frugt eller frugtprodukter som rå dadelpalmejuice med urin eller spyt fra inficerede frugtflagermus.

Se også 

 Coronavirus
 Naturligt reservoir

Henvisninger 

Vira